b'\n_START_ARTICLE_\nOlav Thon Stiftelsen\n_START_SECTION_\nForm\xc3\xa5l\n_START_PARAGRAPH_\nOlav Thon Stiftelsens form\xc3\xa5l er langsiktig eierskap i Olav Thon Gruppen, som driver n\xc3\xa6ring innenfor senterbransje, hotellbransje (se Thon Hotels) og videre. Stiftelsen er dermed en betydelig n\xc3\xa6ringslivsakt\xc3\xb8r i Norge og en av rikets st\xc3\xb8rre eiendomsbesittere._NEWLINE_Videre har stiftelsen som form\xc3\xa5l \xc3\xa5 st\xc3\xb8tte matematisk-naturvitenskapelig og medisinsk fagomr\xc3\xa5de nasjonalt og internasjonalt, \xc2\xabfremragende\xc2\xbb entrepren\xc3\xb8rskap nasjonalt og allmennyttige tiltak, f\xc3\xb8rst og fremst i omr\xc3\xa5der hvor Olav Thon Gruppen har virksomhet. Herunder tildeler stiftelsen priser for forannevnt forskning, nemlig inntil ti \xc3\xa5rlige forskningspriser \xc3\xa0 500.000 kroner, som b\xc3\xa5de norske og utenlandske forskere kan motta, og en \xc3\xa5rlig internasjonal forskningspris \xc3\xa0 fem millioner kroner.\n_START_SECTION_\nKapital\n_START_PARAGRAPH_\nMed samlet kapital p\xc3\xa5 25,4 milliarder kroner, hvorav 15 milliarder kroner som grunnkapital og vel 10,4 milliarder kroner overskytende, er Olav Thon Stiftelsen Norges st\xc3\xb8rste.\n_START_SECTION_\nHistorikk\n_START_PARAGRAPH_\nOlav Thon Stiftelsen ble grunnlagt den 10. desember 2013 i Oslo ved gavebrev hvor Olav Thon overdro samtlige aksjer i aksjeselskapet Olav Thon Gruppen.'